3. ΑΝΑΓΚ. ΝΟΜΟΣ υπ’ αριθ. 997 της 23/26 Φεβρ. 1946 Περί εποπτείας και επιχορηγήσεως των υπό του Υπουργείου Εμπορικής Ναυτιλίας ανεγνωρισμένων Σχολών Μηχανικών. Άρθρ.1.-«1.Εις τον προϋπολογισμό εξόδων του Υπουργείου Εμπορικής Ναυτιλίας εγγράφεται κατ’ έτος πίστωσις μέχρι τριών εκατομμυρίων δραχμών προς επιχορήγησιν των εν Πειραιεί Σωματείων «Πειραϊκός Σύνδεσμος» και Εκπαιδευτικός Σύνδεσμος Βιομηχάνων και Μηχανουργών ο Προμηθεύς δια τας υπ’ αυτών συντηρουμένας Νυκτερινάς Σχολάς Μηχανικών και της ανεγνωρισμένης Νυκτερινής Σχολής Μηχανικών «ΗΡΩΝ». (Διόρθωσις ημαρτημένων ΦΕΚ Α΄ 176) 2.Δι’ αποφάσεως των Υπουργών Εμπορικής Ναυτιλίας και Οικονομικών δημοσιευομένης δια της Εφημερίδος της Κυβερνήσεως δύναται το ποσόν της εν τη προηγουμένη παραγράφω αναφερομένης επιχορηγήσεως ν’ αυξομειούται εκάστοτε, αναλόγως των κρατουσών οικονομικών συνθηκών και των αναγκών της ειδικής εν ταις Νυκτεριναίς Σχολαίς Μηχανικών επαγγελματικής εκπαιδεύσεως. 3.Κατά τας εν τη προηγουμένη παραγράφω διατυπώσεις, δύνανται να ορισθώσιν και άλλαι, πλην των εν παρ. 1 αναφερομένων, ανεγνωρισμέναι υπό του Υπουργείου Εμπορικής Ναυτιλίας Σχολαί Μηχανικών, αίτινες θα δικαιούνται όπως μετάσχωσιν εις την κατανομήν του υπό του παρόντος άρθρου προβλεπομένου  ποσού της επιχορηγήσεως εφ’ όσον έχει παρέλθει τουλάχιστον τριετία από της αναγνωρίσεώς των και ήθελε διαπιστωθή ότι ελειτούργησαν κανονικώς και ετήρησαν τας υπ’ αυτών αναληφθείσας κατά την αναγνώρισίν των υποχρεώσεις. 4.Η περί ης ο παρών Νόμος επιχορήγησις καθορίζεται και κατανέμεται κατά τα εν τω επομένω άρθρω οριζόμενα. 5.Δι’ αποφάσεως του Υπουργού Εμπορικής Ναυτιλίας δεόντως ητιολογημένης δύναται να διακόπτεται ή αναστέλληται η παροχή της επιχορηγήσεως, περί ης το παρόν άρθρον προς οιανδήποτε νυκτερινήν Σχολήν Μηχανικών ανεγνωρισμένην υπό του Υπουργείου Εμπορικής Ναυτιλίας, εφ’ όσον ήθελε διαπιστωθή ότι δεν τηρεί τας αναληφθείσας κατά την αναγνώρισιν αυτής υποχρεώσεις. Άρθρ.2.-1.Συνιστάται δι’ αποφάσεως του Υπουργού Εμπορικής Ναυτιλίας Εκπαιδευτικόν Συμβούλιον σκοπόν έχον: α)Την κατάρτισιν του προγράμματος εκπαιδεύσεως και των κανονισμών λειτουργίας των ανεγνωρισμένων υπό του Υπουργείου Εμπορικής Ναυτιλίας Σχολών Μηχανικών. β)Την παρακολούθησιν και τον έλεγχον λειτουργίας των Σχολών περί ων το προηγούμενον εδάφιον. γ)Τον εντός των δύο πρώτων μηνών εκάστου σχολικού έτους καθορισμόν του καταβληθησομένου δια το αυτό έτος συνολικού ποσού εκ της εν τω άρθρ. 1 αναφερομένης επιχορηγήσεως και την κατανομήν τούτου εις τας εν αυτώ μνημονευομένας Ανεγνωρισμένας Σχολάς Μηχανικών αναλόγως προς τας υπό του Συμβουλίου διαπιστουμένας ανάγκας των Σχολών τούτων και τον αριθμόν των φοιτώντων εις εκάστην εξ αυτών, εφ’ όσον τηρούσιν αύται τους κατά το πρώτον εδάφιον της παρούσης παραγράφου καθοριζομένους κανόνας λειτουργίας αυτών. 2.Το Εκπαιδευτικόν Συμβούλιον αποτελείται εκ του Διευθυντού Ναυτικής Εργασίας και Εκπαιδεύσεως του Υπουργείου Εμπορικής Ναυτι-λίας ως Προέδρου, εξ ενός αντιπροσώπου εκάστου των Υπουργείων Εθνικής Οικονομίας και    Παιδείας,  εξ ενός   αντιπροσώπου της ΕνώΣελ. 581 19.Η.β.1-3 ΙΔΙΩΤΙΚΕΣ ΝΑ ΥΤΙΚΕΣ ΣΧΟΛΕΣ 146 σεως Ελλήνων Εφοπλιστών και ενός του Συνδέσμου Βιομηχάνων, εξ ενός αντιπροσώπου εκάστης των παρά του Υπουργείου Εμπορικής Ναυτιλίας Ανεγνωρισμένων Νυκτερινών Σχολών Μηχανικών και ετέρων δύο προσώπων οριζομένων υπό του Υπουργού Εμπορικής Ναυτιλίας, Γραμματεύς του Συμβουλίου ορίζεται κατώτερος Λιμενικός Αξιωματικός. 3.Εις τον Πρόεδρον, τα Μέλη και τον Γραμματέα του Εκπαιδευτικού Συμβουλίου καταβάλλεται αποζημίωσις, καθοριζομένη κατά τας ισχυούσας γενικάς διατάξεις περί καθορισμού αποζημιώσεων των Μελών και των Γραμματέων, Υπηρεσιακών Συμβουλίων και Επιτροπών, ουχί δια πλείονας των τεσσάρων συνεδριάσεων κατά μήνα. 4.Δια κανονισμού εκδιδομένου υπό του Υπουργού Εμπορικής Ναυτιλίας δύνανται να καθορίζονται αι λεπτομέρειαι της συγκροτήσεως και των εργασιών του Εκπαιδευτικού Συμβουλίου. Άρθρ.3.-Από της ισχύος του παρόντος αρχομένης από της δημοσιεύσεώς του εις την Εφημερίδα της Κυβερνήσεως καταργούνται αι διατάξεις των Νόμ. 4676/30 και 990/43. Δυνάμει του Ν.Δ. 3973/1959 (τόμ. 32Α σελ. 444,09) αι πάσης ειδικότητος και βαθμίδος επαγγελματικαί σχολαί, αι συνεστημέναι και λειτουργούσαι ως δημόσιαι, νομικά πρόσωπα δημοσίου ή ιδιωτικού δικαίου, ή ιδιωτικαί, υπαγόμεναι εις το Υπουργείον Εμπορικής Ναυτιλίας, εκτός των κρατικών Σχολών Εμπορικής Ναυτιλίας, Ύδρας, Ασπροπύργου και Κύμης υπάγονται μετά του προσωπικού αυτών εις το Υπουργείον Εθν. Παιδείας, υφ’ ου ασκούνται του λοιπού άπασαι αι υπό των κειμένων διατάξεων προβλεπόμεναι αρμοδιότητες του Υπουργείου Εμπορ. Ναυτιλίας, ως προς τας μεταφερομένας Σχολάς. 